pythainlp/thai_wikipedia_clean_20230101 huggingface dataset:
รายชื่อแบบดึงลง หรือ ดร็อป-ดาวน์ ลิสต์  เรียกย่อว่า ดร็อปดาวน์  หรือชื่ออื่น ๆ เมนูดึงลง  ดร็อปดาวน์เมนู ดร็อปเมนู พูลล์-ดาวน์ ลิสต์  หรือ พิคลิสต์  เป็นวิดเจ็ทหนึ่งซึ่งคล้ายกับกล่องรายชื่อ (List box) ที่ให้ผู้ใช้สามารถเลือกค่าหนึ่งจากรายชื่อ ในขณะที่ซ่อนอยู่จะแสดงผลเพียงค่าเดียว และหากถูกเรีก (activated) แล้วก็จะแสดง (โดยการดึงลงมา) รายชื่อของค่าต่าง ๆ ซึ่งผู้ใช้สามารถเลือกค่าได้หนึ่งค่า ทันทีเมื่อผู้ใช้เลือกค่าน้นเสร็จแล้วก็จะกลับไปอยู่ในสถานะซ่อนดังเดิม และแสดงค่าใหม่ที่เลือกแทน โดยมากใช้ในการออกแบบ GUI เช่นในเว็บดีไซน์
เอ็ชทีเอ็มแอล.
ใน เว็บฟอร์ม ต่าง ๆ องค์ประกอบเอ็ชทีเอ็มแอล และ นั้นใช้ในการแสดงดร็อปดาวน์
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ลดลงจากเดิม 1 ที่นั่งจากการเลือกตั้งเมื่อปี พ.ศ. 2548 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตการเลือกตั้งที่ 1) และ 2 คน (สำหรับเขตการเลือกตั้งที่ 2)
คะแนนรวมเฉพาะจังหวัดสุพรรณบุรี.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสุพรรณบุรี
เขตการเลือกตั้งที่ 1 ประกอบไปด้วยอำเภอเมืองสุพรรณบุรี อำเภอบางปลาม้า อำเภอสองพี่น้อง และอำเภออู่ทอง
เขตการเลือกตั้งที่ 2 ประกอบไปด้วยอำเภอดอนเจดีย์ อำเภอศรีประจันต์ อำเภอสามชุก อำเภอเดิมบางนางบวช อำเภอด่านช้าง และอำเภอหนองหญ้าไซ
ทรอบเบอร์
ทรอบเบอร์  เป็นวิจิทภาพเคลื่อนไหวเพื่อใช้แสดงว่าโปรแกรมคอมพิวเตอร์หนึ่งกำลังทำคำสั่งอยู่ในเบื้องหลัง (เช่น การดาวน์โหลดข้อมูล คำนวณอย่างหนักหน่วง หรือสื่อสารกับอุปกรณ์ภายนอก) ตรงข้ามกันกับโปรเกรสบาร์ (Progress bar) ทรอบเบอร์ไม่ได้แสดงให้ผู้ใช้เห็นว่ากระบวนการดำเนินไปมากเท่าใดแล้ว
โดยทั่วไปแล้วทรอบเบอร์ในคอมพิวเตอร์จะแสดงผลอยู่ด้านวาของแถบเครื่องมือ (toolbar) หรือแถบเมนู (menu bar) ส่วนในการออกแบบสำหรับมือถือหรือเว็บไซต์มักพแสดงผลกลางหน้าจอ ทรอบเบอร์มีหลายรูปแบบ บ้างก็พบเป็นการทำภาพเคลื่อนไหวจากโลโก ส่วนมากทรอบเบอร์จะแสดงผลเป็นภาพนิ่งในเฟรมที่เป็นสถานะพัก (resting frame) เมื่อโปรแกรมกำลังทำตามคำสั่งจึงเริ่มให้ทรอบเบอร์มีการเคลื่อนไหว (animated) เป็นลูปที่วน (loop) เพื่อให้ผู้ใช้ทราบว่าโปรแกรมยังดำเนินอยู่และยังไม่ได้ค้าง เมื่อการทำงานเสร็จสิ้น ธรอบเบอรืก็จะหลับไปสู่สถานะภาพนิ่งที่เฟรมพักเหมือนเดิม
เอ็ดดี เอ็ดเวิดส์
เอริก เมเฮอร์ (Eric Maher; 30 ธันวาคม ค.ศ. 1983) เป็นนักมวยปล้ำอาชีพชาวอเมริกันที่รู้จักกันดีในชื่อ เอ็ดดี เอ็ดเวิดส์ (Eddie Edwards) ปัจจุบันเขาได้เซ็นสัญญากับ Impact Wrestling ซึ่งเขาเคยเป็นแชมป์เฮฟวี่เวตของ TNA World, แชมป์ TNA X Division 2 สมัยและแชมป์ TNA World Tag Team 5 สมัยกับ Davey Richards
เขายังต่อสู้เพื่อ Ring of Honor (ROH) ซึ่งเขาเคยเป็นแชมป์โลกอดีตแชมป์รายการโทรทัศน์อันดับต้นและแชมป์แท็กทีมโลกครั้งที่สองกับดาวี่ริชาร์ดส์คู่หูของเขาในฐานะชาวอเมริกันหมาป่า เขาชนะการแข่งขัน Survival of the Fittest เมื่อเดือนพฤศจิกายน 2010 ซึ่งผลักดันให้เขาชนะการแข่งขันชิงแชมป์โลก ชัยชนะในการแข่งขันชิงแชมป์โลกของเขาทำให้เขาเป็นนักมวยปล้ำคนแรกที่ได้รับรางวัล ROH Triple Crown และเป็นนักมวยปล้ำเพียงคนเดียวที่ได้รับผลกระทบ Wrestling และ ROH Triple Crowns นอกจากนี้เขายังเป็นประจำสำหรับโปรโมตมวยปล้ำกองโจรที่ประจำอยู่ที่แคลิฟอร์เนียตอนใต้และได้ทำทัวร์ญี่ปุ่นหลายครั้งกับโปรมวยปล้ำรายการโนอาห์ซึ่งเขาเคยเป็นแชมป์เฮฟวี่เวท GHC ในอดีตและปัจจุบันเป็นชาวต่างชาติเพียงคนเดียวที่เคย ชนะกล่าวว่าการแข่งขันชิงแชมป์
ระหว่างอิมแพ็ค ROH และโนอาห์เอ็ดเวิร์ดได้รับรางวัลทั้งหมด 13 ครั้ง (รวมถึงสามแชมป์โลก) และเป็นนักมวยปล้ำคนเดียวที่ได้จัดการแข่งขันในระดับโลกอิมแพ็ค ROH และ GHC
Eddie Edwards (wrestler)
ศาสนาพื้นบ้านพม่า
ศาสนาพื้นบ้านพม่า หมายถึงการเคารพบูชาเชิงศาสนาที่เป็นวิญญาณนิยม (Animism) และพหุเทวนิยม (Polytheism) ซึ่งบูชานะ (เทวดาที่มีรากฐานจากความเชื่อพื้นถิ่นและศาสนาฮินดู) และรวมถึงการบูชาบรรพบุรษ ที่พบในประเทศพม่า ถึงแม้ว่าความเชื่อเกี่ยวกับ นะ จะมีต่างกันไปในภูมิภาคหรือแม้แต่ในระดับหมู่บ้านของพม่า แต่ก็มีความเชื่อหลายประการที่เป็นสากลในศาสนาพื้นบ้านพม่า
นะ เป็น “ghod” (วิญญาณหรือผีที่ได้รับการเคารพบูชาเป็นเทพเจ้า) ที่ปรากฏในรูปของมนุษย์ที่คอยปกปักดูแลสิ่งต่าง ๆ เมื่อบุคคลหนึ่งเสียชีวิตก็จะสามารถกลายเป็น นะ ได้ (คล้ายคลึงกับความเชื่อเรื่อง ผี ในศาสนาพื้นบ้านไทย-ลาว และ คามิ ในศาสนาชินโต)
ผู้ที่กลายเป็น นะ มักเสียชีวิตอย่างโหดร้ายน่ากลัว จึงทำให้พวกเขามีวิสัยความพยาบาท เชื่อกันว่า นะ สามารถควบคุมหรือเข้าสิงสัตว์ได้ เช่น เสือและจระเข้ วิญญาณเหล่านี้ยังสามารถพบในธรรมชาติ เช่นในหินหรือต้นไม้ โดยทั่วไป นะ ส่วนใหญ่ถูกมองว่าสามารถบันดาลปัญหาและฉุนเฉียวง่าย เพื่อให้ นะ สงบจึงมีการถวายอาหารและของเซ่นไหว้ต่าง ๆ
นะ รูปแบบเฉพาะหนึ่งเรียกว่า "ouktazaung" ที่มีหน้าที่ปกปักรักษาสมบัติ เป็นที่เล่าลือกันว่า "ouktazaung" จะล่อบุรุษไปหา คล้ายกับคติไซเรนในปกรณัมกรีก หากบุรุษใดโดน "ouktazaung" จับก็จะต้องอยู่เฝ้าสมบัตินั้นแทนและ "ouktazaung" ก็จะสามารถออกเร่ร่อนไปนอกบริเวณได้เป็นระยะเวลา 20 ปี ในแต่ละหมู่บ้านตามธรรมเนียมจะมี นะ ที่เป็นผู้ปกปักรักษาหมู่บ้าน เรียกว่า โบ้โบ้จี้
สตาดปีแยร์-โมรัว
สารพัดจิตหลุด สุดหัวใจ
สารพัดจิตหลุด สุดหัวใจ (; The Sound of Your Heart) เป็นเว็บตูนเกาหลีใต้เขียนและวาดโดยโช ซก (Jo Soek) เว็บตูนตอนแรกเผยแพร่บนช่องทางอินเทอร์เน็ตของเนเว่อร์เว็บตูนเมื่อปี 2006 ต่อมาในปี 2007 ก็ได้มีการตีพิมพ์เป็นฉบับครั้งแรก และได้ถูกแปลงเป็นซีรีส์ครอบครัวจิตหลุด เพี้ยนสุดหัวใจ ในปี 2015 ตอนสุดท้ายได้ถูกเผยแพร่ในเดือนกรกฎาคม 2020
โชซก จบการศึกษาจากมหาวิทยาลัยช็อนจู (Jeonju University) (ซึ่งในการปรากฏตัวในเว็บตูนแปลไทยนิยมล้อชื่อเป็น มหาวิทยาลัยเจียงจู๋, มหาวิทยาลัยจอนจู๋) เอกการศึกษาวัฒนธรรมวิดีโอ (video cultural studies) เมื่อปี 2002 และต้องการจะใช้ฝีมือจากความสนใจในการวาดการ์ตูนให้เข้าถึงกลุ่มแฟนเบสที่ไม่ได้เป็นกลุ่มคนที่ชื่นชอบนิยายภาพ ซกเริ่มเขียนการ์ตูนนี้ลงเนเว่อร์เว็บตูนในเดือนกันยายน 2006 และในปี 2014 ได้กลายเป็นการ์ตูนที่เขียนต่อเนื่องยาวนานที่สุดในเนเวอร์เว็บตูน และได้ไปถึงตอนที่ 1,000 ในวันที่ 17 ธันวาคม 2015 นับตั้งแต่ซกเริ่มโพสต์เว็บตูนนี้ได้มียอดเข้าชมมากกว่า 5 ล้านครั้งต่อการอัปโหลดตอนใหม่ และมียอดเข้าชมในเกาหลีอย่างเดียวรวม 5 พันล้านครั้ง
แม้แต่ในขณะที่ซกแต่งงานในปี 2014 เขาไม่จัดทั้งงานแต่งงานหรือจัดทริปฮันนีมูนด้วยกลัวว่าจะทำให้เว็บตูนของเขาต้องขาดท่อนไป ซกมีรายได้ 78,000,000 วอนต่อเดือน (ประมาณ 936,000,000 วอนต่อปี) ในปี 2015
ตัวละครส่วนใหญ่ในสารพัดจิตหลุด สุดหัวใจ ได้มาจากคนในชีวิตประจำวันของซกเอง
นอกจากนี้ยังมีตัวละครอื่น ๆ อีกที่เกี่ยวข้อง เช่น คนในครอบครัวของแอบอง, โจร (ภาษาไทยแปลชื่อว่า ศักรินทร์ดาวร้าย), สุนัขของครอบครัวแอบอง รวมถึงมีการล้อเลียนบุคคลที่มชื่อเสียงต่าง ๆ และวัฒนธรรมกระแสนิยมด้วยิยมในเกาหลีใต้ในแต่ละช่วงด้วย
เวนโล
เวนโล  เป็นนครและเทศบาลทางใต้ของประเทศเนเธอร์แลนด์ อยู่ห่างจากชายแดนประเทศเยอรมนีเพียงไม่กี่ไมล์ ตั้งอยู่ในจังหวัดลิมบูร์ก เทศบาลมีประชากร 101,578 คน (มกราคม ค.ศ. 2019)
ธรอบเบอร์
ร็อบ ไรเนอร์
รอเบิร์ต ไรเนอร์  เกิดวันที่ 6 มีนาคม ค.ศ. 1947 เป็นนักแสดง ผู้กำกับ ดาราตลก และผู้สร้างภาพยนตร์ ชาวอเมริกัน
ในฐานะนักแสดง ไรเนอร์แจ้งเกิดจากบทบาท ไมเคิล สติวิก จากเรื่อง "All in the Family" (1971–1979) ซึ่งทำให้เขาได้รับรางวัลเอมมีในช่วงคริสต์ทศวรรษ 1970 และในฐานะผู้กำกับภาพยนตร์ มีผลงานที่ได้รับเสนอชื่อเข้าชิงรางวัลสมาคมผู้กำกับแห่งอเมริกา (Directors Guild of America Awards) จากภาพยนตร์แนวก้าวผ่านชีวิตเรื่อง "Stand by Me" (1986), ภาพยนตร์รักและตลกเรื่อง "When Harry Met Sally..." (1989) และภาพยนตร์ชีวิตเกี่ยวกับทหารที่ขึ้นโรงขึ้นศาลเรื่อง "A Few Good Men" (1992) ไรเนอร์ยังได้รับการเสนอชื่อเข้าชิงรางวัลลูกโลกทองคำ สาขาผู้กำกับยอดเยี่ยม
ผลงานกำกับอื่นของเขา อาทิ สารคดีล้อเลียนเกี่ยวกับเฮฟวีเมทัลเรื่อง "This Is Spinal Tap" (1984), ภาพยนตร์รัก ตลก แฟนตาซี และผจญภัย เรื่อง "The Princess Bride" (1987) และภาพยนตร์ระทึกขวัญจิตวิทยาเรื่อง "Misery" (1990)
เคธี เบตส์
ภาษาอบาซา
ภาษาตูวัน
ภาษาคากัส
สุรพงษ์ ตรีรัตน์
สุรพงษ์ ตรีรัตน์ เป็นอดีตรัฐมนตรีช่วยว่าการกระทรวงเศรษฐการ ในรัฐบาลจอมพล แปลก พิบูลสงคราม ในปี พ.ศ. 2500 และเป็นอดีตสมาชิกสภาผู้แทนราษฎรจังหวัดจันทบุรี 3 สมัย ตั้งแต่ปี พ.ศ. 2495 - พ.ศ. 2500
สุรพงษ์ ตรีรัตน์ เป็นบุตรของเกิด และกิมโซ๊ะ ตรีรัตน์ เกิดที่จังหวัดจันทบุรี สำเร็จการศึกษาจากโรงเรียนอัสสัมชัญ กรุงเทพฯ และเข้าศึกษาระดับปริญาตรี ที่คณะนิติศาสตร์ มหาวิทยาลัยธรรมศาสตร์
เขาสมรสกับอุบล ตรีรัตน์ มีบุตรธิดา 8 คน
หลังจบการศึกษาแล้ว สุรพงษ์ ได้เปิดสำนักงานทนายความตรีรัตน์ และประกอบอาชีพทนายความ ต่อมาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งเป็นสมาชิกสภาผู้แทนราษฎรจังหวัดจันทบุรี สมัยแรก และต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคเสรีมนังคศิลา ซึ่งนำโดยจอมพล แปลก พิบูลสงคราม และสุรพงษ์ยังได้รับการแต่งตั้งเป็นรัฐมนตรีช่วยว่าการกระทรวงเศรษฐการ ในรัฐบาลภายใต้การนำของจอมพล ป. จนกระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร
สุรพงษ์ ได้ลงสมัครรับเลือกตั้งอีกครั้งโดยไม่สังกัดพรรคการเมือง ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 และได้รับเลือกตั้งเป็นสมัยที่ 3 หลังจากนั้นเขาได้รับตำแหน่งนายกเทศมนตรีนครกรุงเทพฯ คนสุดท้ายก่อนจะเปลี่ยนตำแหน่งเป็นผู้ว่าราชการกรุงเทพมหานคร
จากนั้นเขาได้รับแต่งตั้งเป็นสมาชิกวุฒิสภา ในปี พ.ศ. 2511
ปืร์เมอแร็นด์
มาร์แฟน
สโมสรฟุตบอลตแว็นเตอ
ลิลี่ โรช์ฟอร์ท
Burmese folk religion
กาเปเลออานเดอไอเซิล
โบกูตาจิวะ, อาโนะฮิโนะโยอาเกะโอะชิตเตอิรุ
โบกูตาจิวะ, อาโนะฮิโนะโยอาเกะโอะชิตเตอิรุ  เป็นอัลบั้มลำดับที่ 10 ของเอเคบีโฟร์ตีเอต เปิดตัวเมื่อวันที่ 24 มกราคม พ.ศ. 2561 โดยคิงเรกคอร์ดส์
Bokutachi wa, Ano Hi no Yoake wo Shitteiru
Buddhism in Myanmar
โยนัส เฮ็คทอร์
โยนัส อาร์มีน เฮ็คทอร์ (; เกิดวันที่ 27 พฤษภาคม ค.ศ. 1990) เป็นนักฟุตบอลชาวเยอรมัน ผู้เล่นในตำแหน่งแบ็กซ้ายให้กับ แอร์สเทอ เอ็ฟเซ เคิลน์ และทีมชาติเยอรมนี
"อ้างอิง"
เดลตาเวิร์กส์
มัททีอัส กินเทอร์
มัททีอัส ลูคัส กินเทอร์ (; เกิดวันที่ 19 มกราคม ค.ศ. 1994) เป็นนักฟุตบอลชาวเยอรมัน ผู้เล่นในตำแหน่งเซ็นเตอร์แบ็กให้กับเอ็สเซ ไฟรบวร์ค และทีมชาติเยอรมนี
กนาร์ลส บาร์กลีย์
ประเทศเบลีซในโอลิมปิกฤดูร้อน 2016
ประเทศเบลีซ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเบลีซได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ผลการแข่งขันดังนี้ This was Renick James's Olympic debut. James received a bye past the first round of 64. He then lost 100-000 in the round of 32 against Ovini Uera of Nauru.
ประเทศเบนินในโอลิมปิกฤดูร้อน 2016
ประเทศเบนิน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเบนินได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
เบอร์มิวดาในโอลิมปิกฤดูร้อน 2016
ประเทศเบอร์มิวดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเบอร์มิวดาได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศภูฏานในโอลิมปิกฤดูร้อน 2016
ประเทศโบลิเวียในโอลิมปิกฤดูร้อน 2016
ประเทศโบลิเวีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโบลิเวียได้ส่งทีมนักกีฬาที่ผ่านการคัดเลือกทั้งหมด 12 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศบอสเนียและเฮอร์เซโกวีนาในโอลิมปิกฤดูร้อน 2016
ประเทศบอสเนียและเฮอร์เซโกวีนา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบอสเนียและเฮอร์เซโกวีนาได้ส่งทีมนักกีฬาที่ผ่านการคัดเลือกทั้งหมด 11 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
หมู่เกาะบริติชเวอร์จินในโอลิมปิกฤดูร้อน 2016
ประเทศหมู่เกาะบริติชเวอร์จิน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติหมู่เกาะบริติชเวอร์จินได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
วูดดี กัทรี
วูดโรว์ วิลสัน กัทรี (; 14 กรกฎาคม ค.ศ. 1912 – 3 ตุลาคม ค.ศ. 1967) เป็นนักร้อง-นักแต่งเพลง ชาวอเมริกัน เป็นหนึ่งในผู้มีความสำคัญอย่างมากต่อดนตรีโฟล์กตะวันตก งานเพลงของเขา อาทิ "This Land Is Your Land" ที่เป็นแรงบันดาลใจให้คนรุ่นต่อไปทั้งทางการเมืองและดนตรี
กัทรีแต่งเพลงนับร้อยเพลง ทั้งแนวคันทรี โฟล์ก และเพลงสำหรับเด็ก รวมถึงเพลงบัลลาด และงานด้นสด ยังมีอัลบั้มที่พูดถึงยุคดัสต์โบวล์ (Dust Bowl) หรือยุคพายุฝุ่นดิน มีชื่ออัลบั้มว่า "Dust Bowl Ballads" ซึ่งติดอยู่หนึ่งใน 100 รายชื่อของนิตยสาร "โมโจ" ในหัวข้อเพลงเปลี่ยนโลก หลายเพลงของเขาได้รับการบรรจุอยู่ในหอสมุดรัฐสภา
ประเทศบรูไนดารุสซาลามในโอลิมปิกฤดูร้อน 2016
ประเทศบรูไนดารุสซาลาม เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบรูไนดารุสซาลามได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ติลบูร์ค
ไมล์ส เดวิส
ดิเอเวอร์ลีบราเธอร์ส
เอลลา ฟิทซ์เจอรัลด์
เบรดา (เนเธอร์แลนด์)
ข้อมูลผิดเกี่ยวกับโควิด-19
หลังมีการระบาดทั่วของโรคติดเชื้อโคโรนาไวรัส 2019 (โควิด-19) ก็ได้เกิดทฤษฎีสมคบคิด ข้อมูลผิดๆ และข่าวปลอมเกี่ยวกับแหล่งกำเนิด การแพร่กระจาย การป้องกัน การวินิจฉัย การรักษา และประเด็นอื่นๆ เกี่ยวกับโรคที่ถูกเผยแพร่ออกไปอย่างรวดเร็วทางสื่อสังคม ระบบส่งข้อความ
และสื่อมวลชน
มีกระทั่งนักข่าวที่ถูกจับฐานเผยแพร่ข่าวปลอมเกี่ยวกับการระบาดทั่ว
อนึ่ง คนดัง นักการเมือง และผู้นำทางสังคมอื่นๆ ก็ช่วยกันกระจายข้อมูลด้วย
มีการหลอกลวงขายผลิตภัณฑ์เพื่อตรวจโรค ป้องกันโรค และรักษาโรค "แบบมหัศจรรย์"
มีกลุ่มศาสนาหลายกลุ่มที่อ้างว่า ความเชื่อในศาสนานั้นๆ จะป้องกันผู้เชื่อจากไวรัสได้
มีคนบางส่วนที่อ้างว่า ไวรัสเป็นอาวุธชีวภาพที่หลุดโดยอุบัติเหตุหรือโดยตั้งใจจากแล็บ เป็นอุบายควบคุมจำนวนประชากร เป็นจารกรรม หรือเป็นผลข้างเคียงของเครือข่ายมือถือแบบ 5 จี
องค์การอนามัยโลกได้แถลง "การระบาดทั่วของข้อมูลผิด" (infodemic) เกี่ยวกับไวรัส ซึ่งสร้างความเสี่ยงต่อสุขภาพของชาวโลก&lt;section end="Intro" /&gt;&lt;/onlyinclude&gt;
แล้วจึงประกาศการร่วมมือกับมูลนิธิวิกิมีเดียโดยอนุญาตให้ใช้และสื่ออื่นๆ ขององค์การเพื่อสู้กับข้อมูลผิดๆ
ชนิด แหล่งกำเนิด และผลกระทบ.
ในวันที่30 มกราคม 2020 สำนักข่าวอังกฤษบีบีซีรายงานทฤษฎีสมคบคิดและคำแนะนำทางสุขภาพซึ่งไม่ดีเกี่ยวกับโควิด-19 ที่เพิ่มขึ้นเรื่อยๆ
ตัวอย่างเด่นในเวลานั้นรวมคำแนะนำทางสุขภาพผิดๆ ที่แชร์ไปตามสื่อสังคมและระบบส่งข้อความ บวกกับทฤษฎีสมคบคิดต่างๆ เช่นโรคเกิดจากซุปค้างคาว (จีน)
และเกิดจากแผนการแพร่โรคระบาดที่อาศัยความร่วมมือจากสถาบันวิจัยโรคติดต่อในสัตว์แห่งคือ Pirbright Institute
ต่อมาในวันที่31 หนังสือพิมพ์อังกฤษ"เดอะการ์เดียน"ระบุตัวอย่างข้อมูลผิดๆ 7อย่าง, เพิ่มทฤษฎีสมคบคิดว่า โรคเป็นอาวุธชีวภาพ และโรคสัมพันธ์กับเทคโนโลยี 5 จี และเพิ่มคำแนะนำทางสุขภาพที่ผิดอื่นๆ
เพื่อเร่งแชร์ข้อมูลงานวิจัย นักวิจัยจำนวนมากได้เริ่มใช้เว็บไซต์ที่พิมพ์ผลงานวิจัยก่อนตีพิมพ์รวมทั้ง arXiv, bioRxiv, medRxiv และ SSRN.
งานวิจัยสามารถโหลดขึ้นไปยังเซิร์ฟเวอร์โดยไม่มีการตรวจสอบโดยผู้รู้เสมอกันหรือผ่านกระบวนการทางบรรณาธิการอื่นๆ เพื่อรับรองคุณภาพ
งานวิจัยบางงานจึงได้มีส่วนกระจายทฤษฎีสมคบคิดต่างๆ
กรณีเด่นที่สุดก็คือเอกสารที่โหลดขึ้น bioRxiv ซึ่งอ้างว่า มีลำดับยีนจากไวรัสเอชไอวี
หลังจากมีการคัดค้าน งานจึงถูกเพิกถอน
เอกสารแบบก่อนตีพิมพ์เกี่ยวกับโควิด-19 เช่นนี้ได้แชร์กันอย่างกว้างขวางออนไลน์ โดยมีข้อมูลที่แสดงว่า สื่อใช้เอกสารในเรื่องนี้เกือบเป็น 10เท่าเทียบกับเรื่องอื่นๆ
ตามงานศึกษาของสถาบันศึกษาวารสารศาสตร์ของมหาวิทยาลัยออกซ์ฟอร์ด ข้อมูลผิดๆ เรื่องโควิด-19 โดยมากเป็น "การแปรรูปในลักษณะต่างๆ ซึ่งข้อมูลที่มีอยู่และบ่อยครั้งเป็นเรื่องจริง จะถูกปั่น บิดเบือน เปลี่ยนบริบท หรือเปลี่ยนใหม่"
โดยมีข้อมูลน้อยกว่าที่กุขึ้นแบบโคมลอย
งานศึกษาบางส่วนพบว่า ข้อมูลผิดๆ จากผู้นำในสังคมรวมทั้งนักการเมือง คนดัง และคนสำคัญอื่นๆ แม้จะเป็นส่วนน้อย แต่ก็ได้การเผยแพร่เป็นส่วนมากไปตามสื่อสังคม
ตามการจัดหมวดหมู่ของสถาบัน หมวดที่มีข้อมูลผิดๆ มากสุด  เป็นข้ออ้างผิดๆ หรือให้เข้าใจผิดเกี่ยวกับการกระทำหรือนโยบายเจ้าหน้าที่ของรัฐ รวมทั้งรัฐบาลและองค์กรสากลเช่น องค์การอนามัยโลกและสหประชาชาติ
การทดลองตามธรรมชาติ คือรูปแบบการทดลองที่เกิดขึ้นเองโดยไม่มีใครออกแบบหรือเข้าไปจัดการ ได้แสดงความสัมพันธ์ระหว่างข้อมูลผิดๆ เกี่ยวกับไวรัสโคโรนากับการติดโรคและการตายที่เพิ่มขึ้น
มีตัวอย่างเป็นข่าวทางทีวีคล้ายกันสองข่าวที่รายงานในเครือข่ายโทรทัศน์เดียวกัน
ข่าวหนึ่งรายงานผลของโรคที่หนักกว่าโดยทำก่อนข่าวต่อมาอีก
พบว่า บุคคลและกลุ่มคนที่ดูข่าวหลังแล้วรายงานผลติดโรคและตายในอัตราสูงกว่า
ข้อมูลผิดๆ ถูกใช้โดยนักการเมือง กลุ่มสนับสนุน และเจ้าหน้าที่ของรัฐในประเทศต่างๆ ในทางการเมือง คือเพื่อบอกปัดหน้าที่รับผิดชอบ โทษประเทศอื่นๆ และเพื่อไม่ให้การตัดสินใจก่อนหน้านี้ของตนถูกวิพากษ์วิจารณ์
แต่บางครั้งก็มีผลประโยชน์เกี่ยวข้องด้วย
ประเทศจำนวนหนึ่งถูกกล่าววหาว่า กระจายข้อมูลผิดๆ ในสื่อสังคมของประเทศอื่นๆ เพื่อสร้างความตื่นตระหนก ความไม่ไว้เนื้อเชื่อใจ บ่อนทำลายการอภิปรายทางประชาธิปไตย หรือเพื่อโปรโหมตรูปแบบรัฐบาลของตนๆ
แหล่งกำเนิด.
จากแล็บจีน.
ในการระบาดทั่วระยะแรกๆ เกิดทฤษฎีสมคบคิดหนึ่งว่า สถาบันไวรัสวิทยาอู่ฮั่นในจีนได้สร้างไวรัสขึ้นผ่านพันธุวิศวกรรม
ต้นกำเนิดแหล่งหนึ่งของทฤษฎีนี้เป็นอดีตเจ้าหน้าที่หน่วยจารกรรมของอิสราเอล (Dany Shoham) ผู้ให้สัมภาษณ์กับหนังสือพิมพ์อนุรักษนิยมอเมริกัน"เดอะวอชิงตันไทมส์"เกี่ยวกับแล็บนี้
ภายหลังนักการเมืองอเมริกันจึงเริ่มกระจายข้อมูลผิดนี้ รวมทั้งสมาชิกวุฒิสภา Tom Cotton, ประธานาธิบดีทรัมป์ และเลขาธิการกระทรวงการต่างประเทศสหรัฐไมก์ พอมเพโอ
อนึ่ง ยังมีนักวิทยาศาสตร์คนหนึ่งในแล็บนี้คือ Li-Meng Yan ผู้ได้หนีจากประเทศจีนแล้วสนับสนุนแนวคิดนี้
แต่เจ้าหน้าที่จำนวนมากก็ได้ออกมาหักล้างทฤษฎีสมคบคิดนี้ รวมทั้งนักชีววิทยาชาวอเมริกัน Richard H. Ebright, ผู้อำนวยการสถาบันโรคภูมิแพ้และโรคติดต่อแห่งชาติสหรัฐ Anthony Fauci, นักวิทยาศาสตร์คนดังต่างๆ และชุมชนหน่วยจารกรรมสหรัฐ
เป็นจารกรรมจีนที่ทำในแล็บแคนาดา.
มีคนอ้างว่า นักวิทยาศาสตร์จีนได้ขโมยไวรัสโคโรนามาจากแล็บวิจัยไวรัสในแคนาดา
แต่กระทรวงสาธารณสุขแคนาดา (Health Canada) และสำนักงานสาธารณสุขแคนาดากล่าวว่า นี่ไม่มีมูลฐานความจริง
เรื่องนี้ดูจะกลายมาจาก
ข่าวในเดือนกรกฎาคม 2019
ซึ่งระบุว่า นักวิจัยจีนถูกระงับไม่ให้เข้าไปยังแล็บจุลชีววิทยาแห่งชาติแคนาดาในเมืองวินนิเพ็ก ซึ่งเป็นแล็บไวรัสวิทยา หลังจากนักวิจัยจีนถูกตำรวจแห่งชาติ (Royal Canadian Mounted Police) สอบสวน
แต่เจ้าหน้าที่แคนาดาก็ระบุว่านี่เป็นเรื่องเกี่ยวกับการบริหารบุคลากรโดยไม่มีความเสี่ยงต่อประชาชน
เพราะสำนักข่าวแห่งชาติแคนาดาซีบีซี (Canadian Broadcasting Corporation) รายงานข่าวตามที่ว่า ปลายเดือนมกราคม 2020 สำนักข่าวจึงระบุว่า รายงานของสำนักข่าวไม่เคยอ้างว่า สองคนที่ว่าเป็นจารบุคคล หรือว่าพวกเขานำไวรัสโคโรนาใดๆ ไปยังแล็บที่อู่ฮั่น
แม้จะมีตัวอย่างจุลชีพก่อโรคที่ส่งจากแล็บในวินนิเพ็กไปยังนครปักกิ่งในวันที่31 มีนาคม 2019 แต่ก็ไม่ใช่ตัวอย่างไวรัสโคโรนา สำนักงานสาธารณสุขแห่งชาติแคนาดากล่าวว่า การส่งตัวอย่างเป็นไปตามนโยบายรัฐบาลกลางทุกอย่าง และก็ไม่เคยมีการระบุว่า นักวิทยาศาสตร์ที่ถูกสอบสวนได้ส่งตัวอย่างที่ว่า
อย่างไรก็ดี นักวิทยาศาสตร์ที่ถูกสอบสวนก็ไม่ได้เปิดเผยว่าปัจจุบันอยู่ที่ไหน
ในปลายเดือนมกราคม ผู้ช่วยผู้เชี่ยวชาญเกี่ยวกับสงครามชีวภาพในสถาบันแบบ Think tank ของอิสราเอล (Begin-Sadat Center for Strategic Studies) เมื่อกล่าวถึงการแถลงการณ์ของเนโท ก็ได้ระบุความสงสัยทางจารกรรมว่าเป็นเหตุผลให้ไล่นักวิทยาศาสตร์ที่ว่าออกจากแล็บ แต่ก็ไม่ได้ระบุว่า ไวรัสโคโรนาถูกขโมยจากแล็บแคนาดาหรือเป็นผลของการวิจัยอาวุธชีวภาพเพื่อการทหารในประเทศจีน
เป็นอาวุธชีวภาพของสหรัฐ.
ตามหนังสือพิมพ์ "The Economist" ในลอนดอน มีทฤษฎีสมคบคิดมากมายในเน็ตของจีนว่า ซีไอเอสร้างโควิด-19 ขึ้นเพื่อทำลายจีน
ตามการสืบสวนของสำนักข่าวออนไลน์ "ProPublica" ทฤษฎีสมคมคิดและข้อมูลผิดๆ เช่นนี้กระจายไปตามคำสั่งของสำนักข่าวของรัฐบาลจีน คือ China News Service
โดยหนังสือพิมพ์รัฐบาลจีนคือ "Global Times" และสำนักข่าวรัฐบาลจีน "Xinhua News Agency" ก็กระจายข้อมูลผิดๆ เกี่ยวแหล่งกำเนิดโรคโควิด-19 เช่นกัน
แต่สำนักข่าวอเมริกัน "NBC News" ก็ให้ข้อสังเกตว่า มีความพยายามหักล้างทฤษฎีสมคบคิดเกี่ยวกับสหรัฐที่ได้โพสต์ออนไลน์ เช่น เมื่อเสิรช์คำว่า "Coronavirus is from the U.S." โดยมากก็จะได้บทความที่อธิบายว่าทำไมข้ออ้างเช่นนี้ไม่สมเหตุผล
ในวันที่22 กุมภาพันธ์ เจ้าหน้าที่สหรัฐกล่าวหาว่า รัสเซียได้รณรงค์สร้างข้อมูลผิดๆ โดยใช้บัญชีสื่อสังคมเป็นพันๆ ของทวิตเตอร์ เฟซบุ๊ก และอินสตาแกรมเพื่อสนับสนุนทฤษฎีสมคบคิดอันไม่มีมูลซึ่งอ้างว่า ไวรัสเป็นอาวุธชีวภาพของซีไอเอและสหรัฐกำลังทำสงครามทางเศรษฐกิจกับจีนด้วยไวรัส
ตามสถาบันวิจัยสื่อตะวันออกกลาง (Middle East Media Research Institute) ซึ่งเป็นองค์กรไม่หวังผลกำไรในกรุงวอชิงตันดีซี มีนักข่าวภาษาอาหรับจำนวนมากที่ได้สนับสนุนทฤษฎีสมคบคิดว่าไวรัสโควิด-19 ซาร์ส และไข้หวัดใหญ่ในสุกร ได้สร้างขึ้นแล้วกระจายอย่างตั้งใจเพื่อขายวัคซีนต่อต้านไวรัสนั้นๆ โดยเป็น "ส่วนของสงครามทางเศรษฐกิจและทางจิตวิทยาที่สหรัฐทำต่อจีนโดยมุ่งทำให้จีนอ่อนแอและแสดงว่าเป็นประเทศล้าหลังและเป็นแหล่งเกิดโรค"
ทฤษฎีนี้ก็กระจายไปในประเทศฟิลิปปินส์
และเวเนซุเอลาด้วย
เกิดจากคนยิว.
ในโลกมุสลิม.
เครือข่ายข่าวของรัฐบาลอิหร่านคือ Press TV อ้างว่า พวกคนยิวได้พัฒนาสายพันธุ์ไวรัสโคโรนาที่ร้ายแรงกว่าเพื่อใช้กับอิหร่าน
เช่นเดียวกัน สื่ออาหรับอื่นๆ ก็ได้กล่าวหาอิสราเอลและสหรัฐว่า พัฒนาแล้วกระจายโควิด-19 ไข้หวัดนก และซาร์ส
การพัฒนาวัคซีนโควิด-19 ในอิสราเอลได้ก่อปฏิกิริยาเชิงลบในอิหร่าน
อายะตุลลอฮ์ Naser Makarem Shirazi แห่งอิหร่านปฏิเสธข่าวว่า เขาได้ตัดสินว่าวัคซีนที่คนยิวทำจะจัดเป็นฮาลาล
โดยมีนักข่าวของ Press TV ได้ส่งข้อความทวิตเตอร์ว่า "ผมยอมเสี่ยงกับไวรัสดีกว่าใช้วัคซีนอิสราเอล"
ส่วนนักข่าวตุรกีคนหนึ่งอ้างว่า วัคซีนเช่นนั้นสามารถใช้เป็นอุบายทำหมันคนเป็นจำนวนมาก
ในสหรัฐ.
องค์การนอกภาครัฐ Anti-Defamation League (ADL) ตีพิมพ์ข่าวและบล็อกเกี่ยวกับการต่อต้านคนยิวออนไลน์
ADL ยังโทษแพลตฟอร์มเทคโนโลยียักษ์ใหญ่ต่างๆ เช่น เฟซบุ๊ก เพราะช่วยให้ทฤษฎีสมคบคิดเหล่านี้กระจายไปเหมือนกับไวรัส
โทษคนมุสลิม.
ในประเทศอินเดีย มีการโทษคนมุสลิมว่าเป็นผู้กระจายโรคหลังจากเกิดกรณีโรคในการประชุมทางศาสนาของกลุ่ม Tablighi Jamaat
มีรายงานถึงการด่าคนมุสลิมในสื่อสังคมและการทำร้ายคนมุสลิมในอินเดีย
ซึ่งล้วนแสดงแล้วว่าเป็นเท็จ
ในสหรัฐ องค์การนอกภาครัฐ Anti-Defamation League (ADL) รายงานว่า มีความเดียดฉันท์ต่อต้านคนมุสลิมที่เนื่องกับไวรัสโคโรนา
เป็นแผนจำกัดจำนวนประชากร.
ตามสำนักข่าวบีบีซี มีสมาชิกยูทูบ (Jordan Sather) ที่ได้สนับสนุนทฤษฎีสมคบคิดว่ามีการต่อต้านประธานาธิบดีสหรัฐดอนัลด์ ทรัมป์ (QAnon conspiracy theory) และสนับสนุนขบวนต่อต้านวัคซีน ได้อ้างอย่างผิดๆ ว่า โรคระบาดเป็นแผนคุมจำนวนประชากรโดยสถาบันวิจัยทางชีวภาพแห่งสหราชอาณาจักรคือ Pirbright Institute ร่วมกับบิล เกตส์
นักพยากรณ์อากาศชาวอังกฤษคนดังคนหนึ่ง (Piers Corbyn) ได้ระบุไวรัสโคโรนาว่าเป็น "ปฏิบัติการทางจิตวิทยาเพื่อล้มเศรษฐกิจเพื่อผลประโยชน์ของบริษัทยักษ์ใหญ่" และกล่าวว่า "วัคซีนจะทำให้ถึงตาย"
เป็นบุคคลที่แพทย์ออกทีวีคนดังอีกคนหนึ่ง (Hilary Jones) ได้เรียกเมื่อให้สัมภาษณ์ร่วมกับนักพยากรณ์อากาศในรายการทีวียามเช้าว่า เป็นบุคคลอันตราย
เครือข่ายมือถือ 5 จี.
ในเดือนกุมภาพันธ์ สำนักข่าวบีบีซีรายงานว่า นักทฤษฎีสมคบคิดในสื่อสังคมได้อ้างว่า ไวรัสโคโรนาสัมพันธ์กับเครือข่ายมือถือ 5 จี คืออ้างว่า การระบาดโรคในอู่ฮั่นและที่เรือสำราญ "Diamond Princess" เกิดจากสนามแม่เหล็กไฟฟ้าของเทคโนโลยีไร้สายและของเครือข่ายมือถือ 5 จี
และว่า เหตุการณ์ระบาดทั่วเป็นเรื่องกุเพื่ออำพรางความเจ็บป่วยที่มีเหตุจากระบบ 5 จี
ในเดือนมีนาคม 2020 หมอทางเลือกอเมริกันผู้หนึ่ง (Thomas Cowan) ที่เคยฝึกเป็นแพทย์ปัจจุบันและปัจจุบันต้องทำงานแบบถูกคุมความประพฤติโดยคณะกรรมการแพทย์ของแคลิฟอร์เนียระบุว่า โควิด-19 เกิดจากระบบ 5 จี
โดยอ้างหลักฐานว่า ประเทศในแอฟริกาไม่มีการระบาดทั่วอย่างสำคัญและแอฟริกาก็ไม่มีระบบ 5 จี
ทฤษฎีนี้ยังอาจถูกเผยแพร่โดยการรณรงค์สร้างข้อมูลเท็จแบบประสาน คล้ายกับที่องค์กรโน้มน้าวความคิดเห็นของรัสเซียคือ Internet Research Agency ได้ทำ
ต่อมาสำนักข่าวและองค์กรอื่นๆ จึงได้หักล้างและติเตียนทฤษฎีนี้รวมทั้ง"รอยเตอร์ส"
"ยูเอสเอทูเดย์",
องค์กรเช็คและแก้ความจริงของประเทศอังกฤษคือ Full Fact
และผู้อำนวยการของสมาคมสาธารณสุขอเมริกัน (American Public Health Association)
ยังมีนักทฤษฎีสมคบคิดอีกคน (Mark Steele) ที่อ้างความรู้โดยตรงว่า ระบบ 5 จีสามารถสร้างอาการเหมือนกับที่ไวรัสก่อ
ศาสตราจารย์ผู้อำนวยการของสถาบันให้บริการทางสาธารณสุของอังกฤษคือ NHS England จัดทฤษฎีที่สัมพันธ์เครือข่ายมือถือ 5 จีกับโควิด-19 ว่าเป็น "ข่าวปลอมชนิดแย่สุด"
เพราะไวรัสไม่สามารถแพร่ไปตามคลื่นวิทยุ และโควิด-19 ก็ได้กระจายและยังคงกระจายไปในประเทศที่ไม่มีเครือข่าย 5 จี
มีไฟไหม้เสาร์โทรศัพท์ที่น่าสงสัยถึง ในอังกฤษในช่วงสุดสัปดาห์เทศกาลอีสเตอร์ปี2020
รวมทั้งในเมืองดาเก็นแฮมที่จับผู้ต้องสงสัยวางเพลิงได้ 3คน ในเมืองฮัดเดอส์ฟีลด์ที่ไฟไหม้เสาโทรศัพท์ซึ่งหน่วยฉุกเฉินใช้ และในนครเบอร์มิงแฮมที่ไฟไหม้เสาโทรศัพท์ซึ่งให้บริการแก่โรงพยาบาลไนติงเกลของ NHS
ในวันที่12 เมษายน 2020 มีการโทรเรียกตำรวจแห่งชาติและหน่วยดับเพลิงไปยังเสา 5 จีที่ถูกไฟไหม้ในประเทศไอร์แลนด์
ซึ่งตำรวจจัดว่าเป็นคดีวางเพลิง
จนถึงวันที่30 มีนาคม มีการวางเพลิง 29ครั้งที่เสาโทรศัพท์มือถือในประเทศเนเธอร์แลนด์ รวมทั้งกรณีที่มีข้อความเขียนไว้ว่า "Fuck 5G" ด้วย
มีเหตุการณ์ในประเทศไอร์แลนด์และไซปรัสด้วย
เฟซบุ๊กได้ลบบทความที่สนับสนุนให้ทำลายอุปกรณ์ 5 จี